**Vanjärvi-seura ry PÖYTÄKIRJA 5 / 2015**

Hallituksen kokous.

**Aika:** Tiistai 20.10.2015 klo 18

**Paikka:** Vanjärven seurojentalo

**Läsnä:** Markku Evelä (Vanjärven Erämiehet), Heidi Jaarinen (Vanjärven maaseutunaiset), Tuula Kölhi (rahastonhoitaja), Janne Nuotio (Kalevan Viesti), Suvi Nuotio (siht.), Kari-Pekka Räsänen, Seppo Shemeikka, Paula Steele (Vanjärven Vanhempainyhdistys), Esa Tammio, Mari Vainio (pj).

**Poissa:** Antti Peisa (Vanjärven Martat), Heikki Poukka, Kati Tammio (Vanjärven vanhempainyhdistys).

**1) Kokouksen avaaminen**

Puheenjohtaja avasi kokouksen kello 18.12.

**2) Laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

**3) Esityslistan hyväksyminen**

Esityslista hyväksyttiin.

**4) Pöytäkirjan 4 / 2015 hyväksyminen**

Hallituksen jäsenille annettiin vielä viikon kommentointiaika, jonka jälkeen edellisen kokouksen pöytäkirja katsotaan hyväksytyksi.

**5) Seurojentalon vuosikalenterin kokoaminen tehtävistä asioista**

**Huom! Pöytäkirjan liitteenä puheenjohtajan laatima vuosikalenteri, jota on täydennetty kokouksen jälkeen ja jota voidaan edelleen korjata ja täydentää.**

1. Öljysäiliön huolto, öljytilaukset

Säiliön tilavuus on noin 1000 litraa. Lisää öljyä tilataan tarvittaessa. Nyt öljy on käytettävä loppuun, koska säiliö pitää tarkastaa. Tarkastusväliksi arveltiin viittä vuotta, asia päätettiin kysyä tarkastajalta tämän saapuessa. Myös säiliön puhdistus todettiin tarpeelliseksi. Esa Tammio seurojentalon kunnossapitovastaavana lupautui olemaan läsnä tarkastuksessa.

1. Palotarkastus

Edellinen palotarkastus on Tuula Kölhin mukaan ollut vuonna 2013 tai 2014. Palotarkastusväliksi arveltiin viittä vuotta; asia tarkastetaan.

1. Nuohous

Edellisen nuohouksen ajankohta sekä nuohousväli päätettiin ottaa selville.

1. Ruohonleikkuu

Autoparkki on leikattu vain ennen kesäjuhlia, muuten ruohonleikkaus olosuhteista riippuen kerran viikossa tai kahdessa.

1. Ulkokäymälä

Puucee on käännettävää mallia, kompostoitunut aines on vietävä pois tarvittaessa.

1. Lumityöt

Lumenajo tehdään noin viikon välein, säistä riippuen ja seurojentalon tapahtumia silmälläpitäen.

1. Talkoot

Seurojentalolla pidetään syys- ja kevättalkoot. Pihan siistiminen, talon yleissiivous. Keväällä

pestään ikkunat.

1. Hakemukset

Anniskelulupailmoitus on tehtävä kolmen kuukauden välein, Teosto-hakemus tehtävä vain kertaalleen ennen kesäjuhlia.

1. Vakuutukset

Puheenjohtaja Mari Vainio valtuutettiin päivittämään Vanjärvi-seuran vakuutukset (asiakasnumerolla **991908)** LähiTapiolassa.

1. Pelastussuunnitelma

Seurojentalolle on tehty pelastussuunnitelma, joka säilyy voimassa eikä sitä tarvitse uusia tai päivittää.

1. Imeytyskenttäkaivot

Kaivot on tyhjennetty ennen kesäjuhlia vuosittain.

1. Roskasäiliön tyhjennys

Lassila&Tikanoja / Rosk’n Roll tyhjentää pyydettäessä.

1. Vesilukkojen täyttö

Ennen tilaisuuksia on vesilukot täytettävä hajun estämiseksi.

1. **Seurojentalon lukot ja avaimet**

Todettiin, että seurojentalon ulko-oven, näyttämön- ja keittiönoven lukot ovat nyt samassa sarjassa. Puheenjohtajalla on lista käyttäjistä ja avaimenhaltijoista.

Kartoitettiin seurojentalon muiden lukkojen sekä myös koulun avainten haltijatilannetta:

Yläkerran arkistokomeron avain Marilla, Tuulalla, Sepolla.

Yläkerran oven avain vain Tuulalla.

Yläkerran kaapit ovat seurakunnan käytössä, joten avain on vain heillä.

Keittiönkaappien avain vain Tuulalla.

Musiikkilaitteiston avaimet Tuulalla ja Sepolla.

Postilaatikon avain Marilla ja Tuulalla, vuodenvaihteessa Jannelle.

Koulun avain Jannella, Sirkalla, Esalla, yksi mahdollisesti Seppo Shemeikalla.

Koulun varastoon Jannella, Sepolla, Marilla, Linnatsaloilla, yksi kateissa.

Ruohonleikkurin avain jemmassa, koordinaatit Tuulalla ja Heidillä.

**7) Seurojentalon sisäsäilytystilat**

Mari on siivonnut arkistovaraston.

Todettiin, että lisäsäilytystila on tarpeen. Esa tarjoutui toimittamaan lisää kaappeja, mikä hyväksyttiin yksimielisesti. Siivouskomeroa talon käyttäjät ovat kaivanneet, asiaan palataan inventaarion yhteydessä.

**8) Seurojentalon katon korjaus, ulkovarasto, lämmitysjärjestelmän uusiminen ja muut välttämättömät / tarpeelliset remontit**

Ulkovaraston rakentamiseen ja lämmitysjärjestelmän uusimiseen on haettu Kotiseutuliitolta avustusta 24950 euroa vuodelle 2016. Kotiseutuliittoon on toimitettu myös katon korjaukseen liittyvät suunnitelmat kustannusarvioineen.

Kokonaisbudjetti, sisältäen talkootyön, on 86400 euroa.

Esa esitteli tekemänsä kuntotarkastuksen tuloksia: Lämpöeristeitä on pantava piipun ympärille, piipunjuuri on mätä, mutta muuten vesikatossa ei ole akuuttia ongelmaa. Ullakko on hyvässä kunnossa, vain tuuletusräppänät tehtävä ummehtuneisuuden vuoksi. 1990-luvulla laitettu puukuitueriste on hyvässä kunnossa ja oikeaoppisesti tehty. Myös hormit ovat ehjät ja hyvät, vain piipunsuu vaatii paikkauksen.

Laajennusosalle (kylmävarasto) on haettu rakennuslupaa, sen rakentamisen yhteydessä hoidetaan edellisen laajennusosan puuttuva lopputarkastus. Ulkovarastosta keskusteltaessa hallitus jäi miettimään, onko suunnitellun ulkovaraston koko riittävän suuri.

Ilmalämpöpumppuja on suunniteltu asennettavaksi taloon 4 kappaletta.

Tukea suunniteltiin haettavan myös Ykkösakselista. Hallitus valtuutti Esan, Paulan ja Marin hoitamaan hakemusprosessia. Mainitut sopivat alkuun tapaamisen Ykkösakselin hankeneuvojan kanssa.

**9) Käyttäjämäärän kirjaaminen**

Mari on laatinut lomakepohjan, johon jokainen tilaisuus kirjataan henkilömäärineen. Kirjaamislomake päätettiin kiinnittää ilmoitustaululle kynän ja kettingin kanssa.

**10) Seurojentalon vuokrauksen hoito 1.1.2016 alkaen**

Paula ja Greg Steele suostuvat uusiksi vastuuhenkilöiksi. Hallitus hyväksyi vastuuhenkilöt yksimielisesti.

**11) Seurojentalon käyttöä koskevat jo tehdyt päätökset**

Kerrattiin, että 2012 on päätetty kylän yhdistysten saavan käyttää seurojentaloa veloituksetta kyläläisille suunnattuihin tapahtumiin.

**12) Seurojentalon vuokraushinnat 1.1.2016 ->**

Todettiin, että tällä hetkellä vain maanantai-illat ja keskiviikkoaamut (yläkerrassa) on varattu vakitapahtumille.

Vuokraushinnat keskusteluttivat, samoin se, kuinka moneen osaan hinta kannattaa pilkkoa.

Viikonlopun vuokrausajaksi päätettiin pe klo 16 – su klo 12 silloin, kun siivous sisältyy hintaan. Kyläläiset saavat siivota itse, jolloin luovutusaika on su klo 15. Vastaavat kellonajat silloin, kun vuokrausaika on yksi päivä tai vuorokausi, jäivät vielä sopimatta.

Äänestettiin puheenjohtajan esityksestä, jonka mukaan Vanjärvellä asuva Vanjärvi-seuran jäsen voi hallituksen suostumuksella vuokrata seurojentalon omaan käyttöönsä 50 prosentin alennuksella. Esitystä puollettiin äänin 5 – 2.

Vuokrausasian yhteydessä korostettiin tiedotuksen suurta merkitystä ja päätettiin panostaa netin aktiivikalenteriin, joka laaditaan yhdistyksen kotisivuille. Jokainen yhdistys käyttää toki parhaaksi katsomaansa kanavaa.

Talon käyttäjien toivomien siivousohjeiden laadinta jäi toistaiseksi pöydälle.

Kohdan 12 asioiden käsittelyä jatketaan myöhempänä ajankohtana.

**13) Anniskelulupa ja hygieniapassi**

Kohta 13 jäi seuraavan kokouksen käsiteltäväksi.

**14) Seurojentalon inventaario ja tarpeelliset hankinnat**

Kohta 14 jäi seuraavan kokouksen käsiteltäväksi.

**15) Muut asiat**

Esa toi hallituksen tietoon, että Vihdin kunta on sijoittunut kolmanneksi kilpailussa, jossa etsittiin kylämyönteisintä kuntaa.

Syystalkoot seurojentalon pihapiirissä päätettiin pitää sunnuntaina 1.11. klo 11. Asiasta ilmoitetaan paikallislehdessä (Paula) ja facebookissa (Mari).

**16) Seuraavan kokouksen ajankohta**

Seuraava kokous on päätetty edellisessä kokouksessa pitää viikon 45 tuntumassa. Puheenjohtaja laittaa Doodle-kyselyn.

**17) Kokouksen päättäminen**

Puheenjohtaja päätti kokouksen kello 20:39.

**Vakuudeksi**

Vanjärvellä \_\_\_. \_\_\_. 2015

---------------------------------------- --------------------------------------------

Mari Vainio, puheenjohtaja Suvi Nuotio, sihteeri